CELEX: 32007R0323
Language: da
Date: 2007-03-26 00:00:00
Title: Kommissionens forordning (EF) nr. 323/2007 af 26. marts 2007 om ændring af bilag V til Europa-Parlamentets og Rådets forordning (EF) nr. 850/2004 om persistente organiske miljøgifte og om ændring af direktiv 79/117/EØF(EØS-relevant tekst).

27.3.2007   
            
            
               DA
            
            
               Den Europæiske Unions Tidende
            
            
               L 85/3
            
         KOMMISSIONENS FORORDNING (EF) Nr. 323/2007
   af 26. marts 2007
   om ændring af bilag V til Europa-Parlamentets og Rådets forordning (EF) nr. 850/2004 om persistente organiske miljøgifte og om ændring af direktiv 79/117/EØF
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 850/2004 af 29. april 2004 om persistente organiske miljøgifte og om ændring af direktiv 79/117/EØF (1), særlig artikel 7, stk. 6, og artikel 14, stk. 3, og
   ud fra følgende betragtninger:
   
               (1)
            
            
               Ifølge del 1 i bilag V til forordning (EF) nr. 850/2004 kan der i visse tilfælde være behov for forbehandling forud for fremgangsmåderne nævnt i samme bilags del 2. Del 2 i bilag V bør derfor ændres i overensstemmelse hermed.
            
         
               (2)
            
            
               Foranstaltningerne i denne forordning er de bedst egnede til at sikre et højt beskyttelsesniveau.
            
         
               (3)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 18 i Rådets direktiv 75/442/EØF af 15. juli 1975 om affald (2) —
            
         UDSTEDT FØLGENDE FORORDNING:
   Artikel 1
   Bilag V til forordning (EF) nr. 850/2004 ændres som anført i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. marts 2007.
      
         
            På Kommissionens vegne
         
         Stavros DIMAS
         
            Medlem af Kommissionen
         
      
   
   
      (1)  EUT L 158 af 30.4.2004, s. 7. Berigtiget i EUT L 229 af 29.6.2004, s. 5. Senest ændret ved Rådets forordning (EF) nr. 172/2007 (EUT L 55 af 23.2.2007, s. 1).
   
      (2)  EFT L 194 af 25.7.1975, s. 39. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).
   BILAG
   I del 2 i bilag V til forordning (EF) nr. 850/2004 tilføjes følgende efter første sætning:
   
      »Forbehandling inden permanent deponering i medfør af denne del af bilaget kan finde sted, såfremt et stof, der er anført i bilag IV, udskilles fra affaldet under forbehandlingen og efterfølgende bortskaffes i overensstemmelse med del 1 i bilaget. Desuden kan ompakning og midlertidig oplagring foretages inden forbehandlingen eller inden den permanente deponering i overensstemmelse med denne del af bilaget.«